b'\n_START_ARTICLE_\nToreso s\xc4\x85siaurio vietiniai gyventojai\n_START_SECTION_\nGyventoj\xc5\xb3 skai\xc4\x8dius\n_START_PARAGRAPH_\nPa\xc4\x8diose Toreso s\xc4\x85siaurio salose gyvena apie 6800 vietini\xc5\xb3 gyventoj\xc5\xb3, tuo tarpu 42000 gyvena kituose regionuose, daugiausiai Kvinslendo \xc5\xa1iaurin\xc4\x97je dalyje, ypa\xc4\x8d Taunsvilyje bei Kernse.  Tai sudaro apie 6\xc2\xa0% vis\xc5\xb3 Australijos vietini\xc5\xb3 gyventoj\xc5\xb3.\n_START_SECTION_\nKult\xc5\xabra ir gyvenimo b\xc5\xabdas\n_START_PARAGRAPH_\nToreso s\xc4\x85siaurio sal\xc5\xb3 gyventoj\xc5\xb3 kult\xc5\xabra yra i\xc5\xa1siskirianti, s\xc4\x85lygota \xc4\xaftakos sal\xc5\xb3, kuriose jie gyvena bei istorijos. Jie plaukioja j\xc5\xabra bei prekiauja su Papua Naujosios Gvin\xc4\x97jos tautomis._NEWLINE_Skirtingai nei Australijos \xc5\xbeemyno vietiniai gyventojai, Toreso s\xc4\x85siaurio sal\xc5\xb3 tauta nebuvo klajokliai ir kultivavo \xc5\xbeem\xc4\x97s \xc5\xabk\xc4\xaf, papildydami maisto atsargas taip pat med\xc5\xbeiodami bei rinkdami. Augino \xc4\xafvairias jav\xc5\xb3 kult\xc5\xabras, \xc4\xafskaitant cukranendres, tarus, batatus, taip pat veis\xc4\x97 kiaules ir kazuarus. Kaip ir kai kurios Australijos aborigen\xc5\xb3 bendruomen\xc4\x97s, Toreso s\xc4\x85siaurio sal\xc5\xb3 gyventojai buvo prisijaukin\xc4\x99 dingus kaip kompanionus, pad\xc4\x97j\xc4\x97jus med\xc5\xbeiokl\xc4\x97je bei d\xc4\x97l \xc5\xa1ilumos \xc5\xa1altomis naktimis.\n_START_SECTION_\nKalbos\n_START_PARAGRAPH_\nVakarin\xc4\x97se, \xc5\xa1iaurin\xc4\x97se ir centrin\xc4\x97se salose vartojamos Kalaw Lagaw Ya, Kalau Kawau Ya, Kulkalgau Ya ir Kawalgau Ya, kurios yra viena kitos dialektai. \xc5\xa0ios kalbos susijusios su Australijos aborigen\xc5\xb3 kalbomis. Rytin\xc4\x97se salose vartojama su Papua kalbomis susijusi Meriam Mir kalba.'